Ka moya wa setšhaba sa Afrika Borwa, a re swaraneng ka matsogo gore re humane ditharollo mmogo. Nako ya gore re šome ka maatla go feta e fihlile. Crime Stop ke mafelo a mantši a tshedimošo ao a rwelego maikarabelo a go kgoboketša tshedimošo go tšwa go setšhaba malebana le basenyi le mediro ya bona. Maloko a setšhaba a thušwa ke bahlankedi ba mafelo a tshedimošo bao ba hlahlilwego ka tshwanelo go sepetša dipoledišano tša dinyakišišo. Se se go dumelela gore o tsebiše Ditirelo tša Sephodisa sa Afrika Borwa malebana le mediro ya bosenyi ka tsela ye e bolokegilego le go hloka matšhošetši. O ka kgetha go se tšweletše leina la gago ge o rata. Bahlankedi ba go lota mehlala le go hlatha bao ba founago ga ba dumelelwe go Crime Stop go netefatša go se tšweletšwe maina a batho ba ba abelanago ka tshedimošo. Tshedimošo yeo e abjago e romelwa go matseka.